paragraph_text: Orlandov stup je najstarija sačuvana javna skulptura u Dubrovniku.Orlandov stup, Dubrovnik Digest, Pristupljeno 1. studenoga 2016. Dugo je bio i jedini svjetovni spomenik posvećen nekoj ličnosti u tom gradu. Takav stup je karakterističan za Njemačku, a izvan nje postoje samo četiri takva spomenika uključujući ovaj. mini|lijevo|<center>Orlandov stup ispred [[Crkva sv. Vlaha u Dubrovniku|Crkve sv. Vlaha u Dubrovniku]] Načinjen je od kamena i prikazuje srednjovjekovnog viteza s prema gore ispruženim mačem. Dubrovački povjesničari povezivali su podizanje Orlandova stupa s legendom o junaku Rolandu, koji je pomogao gradu u borbi protiv Saracena u 8. stoljeću. Vjerojatnija je teorija da je postavljen za vrijeme boravka cara Žigmunda Luksemburškoga u Dubrovniku, nakon poraza u bitki kod Nikopolja 1396. godine. Novi stup je podignut 1418. godine, a isklesao ga je talijanski gotički kipar Bonino da Milano, dok neki vjeruju da ga je za njega isklesao domaći majstor, Antun Dubrovčanin.Orlandov stup, Hrvatska turistička zajednica; Pristupljeno 1. studenoga 2016.